DA Den Europæiske Unions Tidende L 296/17

KOMMISSIONENS GENNEMFØRELSESAFGØRELSE (EU) 2016/1917

af 27. oktober 2016

om ændring af beslutning 2009/821/EF for så vidt angår listerne over grænsekontrolsteder og veterinærenheder i Traces

(meddelt under nummer C(2016) 6835)

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), særlig artikel 20, stk. 1 og 3,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (2), særlig artikel 6, stk. 4, andet afsnit, andet punktum, og artikel 6, stk. 5,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter (3), der føres ind i Fællesskabet, særlig artikel 6, stk. 2, og

ud fra følgende betragtninger:

(1) Ved Kommissionens beslutning 2009/821/EF (4) er der fastlagt en liste over grænsekontrolsteder, der er godkendt i henhold til direktiv 91/496/EØF og 97/78/EF. Den pågældende liste findes i bilag I til nævnte beslutning.

(2) Som følge af en meddelelse fra Belgien, Frankrig, Italien og Nederlandene bør oplysningerne om grænsekontrolstedet i Brussels South Charleroi lufthavn i Belgien, Marseille havn i Frankrig, Milano-Malpensa lufthavn i Italien og Amsterdam lufthavn i Nederlandene ændres i listen i bilag I til beslutning 2009/821/EF.

(3) Som følge af en meddelelse fra Grækenland er godkendelsen af grænsekontrolstedet ved jernbanen i Idomeni blevet ophævet. Oplysningerne vedrørende dette grænsekontrolsted i bilag I til beslutning 2009/821/EF bør derfor ændres for så vidt angår Grækenland.

(4) Spanien har meddelt, at der er sket ændringer af inspektionscentrene på grænsekontrolstederne i Barcelona lufthavn. Oplysningerne vedrørende dette grænsekontrolsted i bilag I til beslutning 2009/821/EF bør derfor ændres for så vidt angår Spanien.

(5) Som følge af en meddelelse fra Italien er der blevet tilføjet et nyt inspektionscenter til grænsekontrolstedet i Napoli havn. Oplysningerne vedrørende dette grænsekontrolsted i bilag I til beslutning 2009/821/EF bør derfor ændres for så vidt angår Italien.

(6) Som følge af en meddelelse fra Italien og Ungarn er godkendelsen for grænsekontrolstedet i Genova lufthavn og for grænsekontrolstedet ved jernbanen i Kelebia blevet ophævet. Oplysningerne vedrørende disse grænsekontrolsteder i bilag I til beslutning 2009/821/EF bør derfor ændres for så vidt angår Italien og Ungarn.

(7) I bilag II til beslutning 2009/821/EF er der fastlagt en liste over centrale, regionale og lokale enheder i det integrerede veterinærinformationssystem (i det følgende benævnt »Traces«).

(8) Som følge af meddelelser fra Tyskland og Italien bør der foretages ændringer af flere lokale enheder i listen over regionale og lokale enheder i Traces for så vidt angår Tyskland og Italien i bilag II til beslutning 2009/821/EF.

(9) Beslutning 2009/821/EF bør derfor ændres —

(10) Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —

VEDTAGET DENNE AFGØRELSE:

Artikel 1

Bilag I og II til beslutning 2009/821/EF ændres som angivet i bilaget til denne afgørelse.

Artikel 2

Denne afgørelse er rettet til medlemsstaterne.

Udfærdiget i Bruxelles, den 27. oktober 2016. På Kommissionens vegne Vytenis ANDRIUKAITIS Medlem af Kommissionen

(1) EFT L 224 af 18.8.1990, s. 29.

(2) EFT L 268 af 24.9.1991, s. 56.

(3) EFT L 24 af 30.1.1998, s. 9.

(4) Kommissionens beslutning 2009/821/EF af 28. september 2009 om fastlæggelse af en liste over godkendte grænsekontrolsteder, af visse regler for den kontrol, der gennemføres af Kommissionens veterinæreksperter, og af veterinærenhederne i Traces (EUT L 296 af 12.11.2009, s. 1).